Anexa nr.1

la Ordinul IFPS

nr. 1373 din 17 august 2013

**REGULAMENT**

**cu privire la stimularea morală (non-financiară) a contribuabililor onești**

I. DISPOZIŢII GENERALE

**1.** Regulamentul cu privire la stimularea morală (non-financiară) a contribuabililor onești (în continuare - Regulament) stabileşte modul şi condiţiile de organizare şi desfăşurare a acțiunii de stimulare cu certificate și diplome a celor mai onești (credibili) contribuabili, precum și a celor mai profesionişti contabili (ai acelorași contribuabili certificați din partea Inspectoratului Fiscal Principal de Stat) care au asigurat un înalt grad de conformare fiscală benevolă, prin calcularea, declararea și achitarea în cuantum integral a obligațiilor fiscale aferente activității de întreprinzător, demonstrînd un nivel înalt al transparenţei evidenţei contabile a activităţii desfăşurate, conform normelor în vigoare.

**2.** Prezentul Regulament îşi extinde acţiunea asupra contribuabililor - persoane juridice şi fizice, care practică activitatea de întreprinzător şi sînt înscrişi în Registrul Fiscal de Stat, administrat de Serviciul Fiscal de Stat, și care au întrunit criteriile enumerate la pct. 14, în urma analizei pragului de semnificație și a riscurilor de conformare.

De asemenea, prevederile Regulamentului se extind asupra contabililor-şefi ai contribuabililor menționați cu certificate, care au manifestat un înalt profesionalism și dedicare la conformarea fiscală binevolă, precum şi la ţinerea evidenţei contabile conform reglementărilor în vigoare.

**II. NOŢIUNI UTILIZATE**

**3.** În sensul prezentului Regulament, sunt utilizate următoarele noţiuni:

*contribuabil, subiect al impunerii* – persoană care, conform legislaţiei fiscale, este obligată să calculeze şi/sau să achite la buget orice impozite şi taxe, penalităţile şi amenzile respective; persoană care, conform legislaţiei fiscale, este obligată să reţină sau să perceapă de la altă persoană şi să achite la buget plăţile indicate;

*contribuabil onest (credibil)* – contribuabil, care a demonstrat un înalt grad de conformare fiscală benevolă și onorare a obligațiilor fiscale;

*obligaţie fiscală* - obligaţie a contribuabilului de a plăti la buget o anumită sumă ca impozit, taxă, majorare de întîrziere (penalitate) şi/sau amendă;

*conformare fiscală –* calcularea corectă, raportarea şi achitarea deplină şi la timp la buget a obligaţiei fiscale de către contribuabil;

*conformare fiscală benevolă –* respectarea legislaţiei fiscale de către contribuabil în mod benevol şi fără a fi silit de către autorităţile competente;

*risc de neconformare fiscală* – pericol eventual de a nu calcula corect, raporta şi achita deplin şi la timp la buget suma obligaţiei fiscale;

*risc de credibilitate –* grad de conformare fiscală determinat de către organul fiscal în baza rezultatelor controalelor fiscale efectuate;

*prag de semnificaţie* - calculări în rezultatul controlului ale plăţilor de bază în sumă ce nu depăşeşte plafonul prevăzut de art. 244 din Codul penal;

*[Pct.3 noțiunea în redacția OIFPS186 din 27.02.14, MO60-65/14.03.14 art.346]*

*certificat de credibilitate* – document stimulatoriu înmînat de către Serviciul Fiscal de Stat contribuabilului, ce atestă calificarea acestuia la categoria de contribuabil onest şi îi acordă dreptul la unele avantaje fiscale;

*diplomă de merit* – document stimulatoriu înmînat de către Serviciul Fiscal de Stat contabilului contribuabilului deţinător de certificat de credibilitate, ce recunoaşte profesionalismul şi calificarea înaltă a acestuia în domeniul financiar, contabil şi fiscal;

*avantaj fiscal* – scutire, în condiţiile respectării unor cerinţe, de la efectuarea controalelor fiscale pe o perioadă determinată de timp.

**III. SCOPUL ACŢIUNII**

**4.** Acţiunea de oferire a certificatelor și diplomelor se desfăşoară în cadrul acţiunilor prevăzute la compartimentul ”Funcționarul fiscal – în serviciul contribuabililor” din programul de conformare și are ca scop manifestarea aprecierii din partea autorității fiscale față de contribuabilii care au promovat civismul fiscal și s-au antrenat într-un dialog de parteneriat cu reprezentanții statului, onorîndu-și obligaţiile față de stat.

La fel, scopul acţiunii rezidă în eficientizarea administrării fiscale cu stabilirea priorităţiilor de chemare a contribuabililor la conformarea benevolă spre onorarea obligaţiilor fiscale, prin stimulare morală (non-financiară).

**IV. DOMENIUL DE APLICARE**

**5.** Prevederile prezentului Regulament se aplică în procesul de analiză a activităţii agenţilor economici şi a rezultatelor controalelor ale acestora cu scopul de a selecta contribuabilii/contabilii care merită a fi menţionaţi cu certificate de credibilitate şi diplome de merit.

 *[Pct.5 modificat prin OIFPS186 din 27.02.14, MO60-65/14.03.14 art.346]*

**6.** Prevederile Regulamentului nu se extind în cazurile de acordare a facilităţilor fiscale, de efectuare a controlului fiscal prin utilizarea metodelor şi surselor indirecte de estimare a obligaţiei fiscale, de aplicare a măsurilor de executare silită a obligaţiei fiscale şi de contestare a deciziei asupra cazului de încâlcare fiscală.

V. PERIODICITATEA ACȚIUNII

**7.** Acțiunea de stimulare morală (non-financiară) a contribuabililor oneşti și contabililor-şefi profesionişti este organizată de către Inspectoratul Fiscal Principal de Stat semestrial, conform rezultatelor ultimului control fiscal total efectuat şi a rezultatelor obţinute în ultimii 3 ani de activitate potrivit pct. 14 din Regulament.

**8.** Acţiunea de conferire a certificatelor de credibilitate şi a diplomelor de merit se desfăşoară pînă în ultima zi a lunii imediat următoare semestrului gestionar, în care s-a efectuat şi finalizat controlul fiscal/examinat cazul de încălcare fiscală.

*[Capitolul VI exclus prin OIFPS186 din 27.02.14, MO60-65/14.03.14 art.346]*

VII. PARTICIPAREA ŞI SELECTAREA CANDIDAŢILOR

 **14.** Dreptul de a fi menționat cu certificat se atribuie contribuabilului care pe parcursul activităţii desfăşurate în ultimii 3 ani consecutiv, cumulativ întruneşte următorii indicatori:

a) a obţinut venit impozabil în fiecare an;

b) nu a admis restanţă la bugetul public naţional la situaţia din ultima zi a semestrului de gestiune;

*[Pct.14 lit.b) în redacția OIFPS186 din 27.02.14, MO60-65/14.03.14 art.346]*

c) nu a admis cazuri de neprezentare sau prezentare tardivă a dărilor de seamă fiscale, a dărilor de seamă către Casa Naţională de Asigurări Sociale şi Compania Naţională de Asigurări în Medicină;

d) în urma controalelor fiscale din perioada indicată, nu au fost depistate încălcări sau sumele calculate suplimentar în urma controalelor nu depășesc pragul de semnificație;

e) sumele obligaţiilor fiscale calculate în ultimul an calendaristic examinat au sporit faţă de anul precedent;

*[Pct.14 lit.e) în redacția OIFPS186 din 27.02.14, MO60-65/14.03.14 art.346]*

f) suma obligaţiilor fiscale calculate pe parcursul perioadei examinate constituie cel puţin 10% anual din veniturile din vînzări;

*[Pct.14 lit.f) în redacția OIFPS186 din 27.02.14, MO60-65/14.03.14 art.346]*

g) salariul mediu al angajaţilor depăşeşte salariul mediu lunar pe economie.

*[Pct.14 lit.g) introdusă prin OIFPS186 din 27.02.14, MO60-65/14.03.14 art.346]*

**15.** Selectarea candidaţilor pentru conferirea certificatelor de credibilitate şi diplomelor de merit se efectuează de către Inspectoratele fiscale de stat teritoriale/Direcţia generală a marilor contribuabili, fără ca pretendenţii să depună cereri de participare la acţiune.

16. Inspectoratele fiscale de stat teritoriale/Direcţia generală a marilor contribuabili analizează criteriile descrise la pct. 14, întocmesc lista candidaţilor pentru stimulare  morală (nonfinanciară) şi o prezintă către data de 15 a lunii următoare semestrului gestionar Inspectoratului Fiscal Principal de Stat.

*[Pct.16 în redacția OIFPS186 din 27.02.14, MO60-65/14.03.14 art.346]*

*[Pct.16.1 exclus prin OIFPS186 din 27.02.14, MO60-65/14.03.14 art.346]*

*[Pct.16.2 exclus prin OIFPS186 din 27.02.14, MO60-65/14.03.14 art.346]*

**17.** Modelul listei candidaţilorpropuşipentru stimulare morală (non-financiară) este prezăzut în anexa nr. 1.1. la Regulament.

 **18.** Inspectoratul Fiscal Principal de Stat (Direcţia generală conformare fiscală) generalizează lista candidaţilor propuşi de IFS teritoriale/Direcţia generală a marilor contribuabili, perfectează lista celor mai onești contribuabili ai semestrului precedent, precum și a celor mai profesionişti contabili-şefi şi, pînă la data de 23 a lunii următoare semestrului gestionar o prezintă şefului Inspectoratului Fiscal Principal de Stat pentru desemnarea acestora la conferirea certificatelor de credibilitate şi diplomelor de merit.

**19.** Şeful Inspectoratului Fiscal Principal de Stat examinează lista candidaţilor prezentaţi pînă la data de 26 a lunii următoare semestrului gestionar, semnează certificatele de credibilitate şi diplomele de merit, care de comun cu lista candidaţilor acceptaţi le prezintă pentru înregistrare şi evidenţă Direcţiei generale conformare fiscală.

**20.** Direcţia generală conformare fiscală datează cronologic certificatele de credibilitate şi diplomele de merit şi asugură înregistrarea acestora în Registru de evidenţă.

**21.** Lista contribuabililor/contabililor acceptaţi pentru stimulare morală (non-financiară) se prezintă Serviciului de presă, care pînă la finele fiecărei luni următoare semestrului gestionar o plasează pe pagina web a Serviciului Fiscal.

**22**. Certificatele de credibilitate şi diplomele de merit se înmînează din partea Inspectoratului Fiscal Principal de Stat.

**23.** Pentru înmînareacertificatelor de credibilitate şi diplomelor de merit, deţinătorii acestora pot fi invitaţi oficial la Inspectoratul Fiscal Principal de Stat sau la Inspectoratul fiscal teritorial în raza căruia se deservesc.

**23.1.** Certificatele de credibilitate şi diplomele de merit, se înmănează, după caz, de către şeful Inspectoratului Fiscal Principal de Stat sau de către şeful inspectoratului fiscal teritorial respectiv.

VIII. MENŢIUNI

 **24.** Deţinătorii de certificate sînt scutiţi, în următorii 2 ani de la înmînare, cu posibilitatea prelungirii acestora cu încă 2 ani, de controale iniţiate de organele fiscale, cu condiția că, contribuabilul nu își schimbă comportamentul fiscal (corespunderea indicilor prevăzuţi de Cap. VI şi pct. 14 al Regulamentului).

 Această dispoziţie nu se aplică în cazurile în care:

*[Pct.24 lit.a) exclusă prin OIFPS186 din 27.02.14, MO60-65/14.03.14 art.346]*

b) se efectuează controale operative sau de contrapunere;

c) au fost intentate procese penale sau asemenea procese se află în stadiu de examinare;

d) există demersuri din partea angajaţilor;

e) există demersuri ale organelor de drept şi de control din ţările cu care Republica Moldova are semnate acorduri internationale de colaborare privind evitarea dublei impuneri;

f) au parvenit petiţii de la cetăţeni;

g) contribuabilii au depus cereri de restituire a sumelor din buget.

**IX. DISPOZIŢII FINALE**

**25.** În cazul în care, pe durata acţiunii certificatului de credibilitate la contribuabil au fost constatate încălcări ale legislaţiei fiscale, Inspectoratul Fiscal Principal de Stat este în drept a anula certificatul de credibilitate acordat.

**25.1.** În astfel de cazuri, Inspectoratele Fiscale de Stat teritoriale/Direcţia generală a contribuabililor mari vor informa Inspectoratul Fiscal Principal de Stat (Direcţia generală conformare fiscală), care prin implicarea Direcţiei securitate internă şi anticorupţie, va întreprinde măsurile de retragere a certificatului de credibilitate, iar Serviciul de presă va plasa informaţia respectivă pe pagina web a Serviciului Fiscal de Stat.

 Anexa nr.1 la Regulament

Lista candidaţilorpropuşipentru stimulare morală (non-financiară)

Inspectoratul Fiscal de Stat \_\_\_\_\_\_\_\_\_\_\_\_\_\_\_\_\_\_

Perioada de referinţă \_\_\_\_\_\_\_\_\_\_\_\_\_\_\_\_\_\_\_\_

 semestrul, anul

1. Lista contribuabililor oneşti înaintaţi pentru acordarea Certificatului de credibilitate

|  |  |  |  |
| --- | --- | --- | --- |
| Denumirea contribuabililor | Codul fiscal | Adresa juridică | Numele, prenumele conducătorului |
| 1 | 2 | 3 | 4 |
|  |  |  |  |

1. Lista contabililor-şefi profesionişti înaintaţi pentru acordarea Diplomei de merit

|  |  |  |
| --- | --- | --- |
| Numele, prenumelecontabilului-şef | Codul personal | Denumirea contribuabilului deservit |
| 1 | 2 | 3 |
|  |  |  |

Data prezentării \_\_\_\_\_\_\_\_\_\_\_\_\_\_\_

Şef (adjunct) al IFS \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Semnătura Numele, prenumele

 L.Ş

*[Anexa nr.1 exclusă prin OIFPS186 din 27.02.14, MO60-65/14.03.14 art.346; anexa nr.1.1. devine anexa nr.1]*